CELEX: 62009CJ0158
Language: sk
Date: 2010-05-20 00:00:00
Title: Rozsudok Súdneho dvora (piata komora) z 20. mája 2010.#Európska komisia proti Španielskemu kráľovstvu.#Nesplnenie povinnosti členským štátom – Smernica 2003/88/ES – Organizácia pracovného času – Zamestnanci, ktorí nie sú civilnými zamestnancami vo verejnej správe – Neprebratie v stanovenej lehote.#Vec C-158/09.

Rozsudok Súdneho dvora (piata komora) z 20. mája 2010 – Komisia/Španielsko
      (vec C‑158/09)
      „Nesplnenie povinnosti členským štátom – Smernica 2003/88/ES – Organizácia pracovného času – Zamestnanci, ktorí nie sú civilnými zamestnancami vo verejnej správe – Neprebratie v stanovenej lehote“
      Žaloba o nesplnenie povinnosti – Skúmanie dôvodnosti Súdnym dvorom – Stav, ktorý treba zohľadniť – Stav ku dňu uplynutia lehoty stanovenej odôvodneným stanoviskom (článok 226 ES; smernica Európskeho parlamentu a Rady 2003/88)
         (pozri body 7 – 10)
      
      Predmet
      
         
               Nesplnenie povinnosti členským štátom – Porušenie článku 1 ods. 3 smernice Európskeho parlamentu a Rady 2003/88/ES zo 4. novembra
                  2003 o niektorých aspektoch organizácie pracovného času (Ú. v. EÚ L 299, s. 9; Mim. vyd. 05/004, s. 381) a článku 18 písm. a)
                  smernice Rady 93/104/ES z 23. novembra 1993 o niektorých aspektoch organizácie pracovného času (Ú. v. ES L 307, s. 18; Mim.
                  vyd. 05/002, s. 197) zachovaného článkom 27 ods. 1 smernice 2003/88 a vykladaného v spojení s prílohou I časťou B tejto smernice
                  – Zamestnanci, ktorí nie sú civilnými zamestnancami vo verejnej správe
               
            Výrok
      
         
                  1.
               
               
                  
               
               
                  	Španielske kráľovstvo si tým, že v súvislosti so zamestnancami, ktorí nie sú civilnými zamestnancami vo verejnej správe, neprijalo
                     v stanovenej lehote všetky zákony, iné právne predpisy a správne opatrenia potrebné na dosiahnutie súladu so smernicou Európskeho
                     parlamentu a Rady 2003/88/ES zo 4. novembra 2003 o niektorých aspektoch organizácie pracovného času, nesplnilo povinnosti,
                     ktoré mu vyplývajú z článku 1 ods. 3 tejto smernice.
                  
               
            
         
                  2.
               
               
                  
               
               
                  	Španielske kráľovstvo je povinné nahradiť trovy konania.